નરેન્દ્ર શાહે કહ્યું હતું કે આવા બ્યુટિફિકેશનનો શું ફાયદો? આ વાત તેમણે સાયનના ફ્લાયઓવર બ્રિજ નીચે થઈ રહેલા બ્યુટિફિકેશનના અનુસંધાનમાં કહી હતી. તેમણે મિડ-ડે LOCALને કહ્યું હતું કે ‘જ્યારે આપણે સૌંદર્યકરણ અને સુશોભીકરણની વાતો સાંભળીએ છીએ ત્યારે મન પ્રફુલ્લિત થઈ જાય છે, પણ સવારે તાજગીભરી હવા મેળવવા અને તંદુરસ્તી સાચવવા માટે રસ્તા પર ફરવા નીકળીએ એ સમયે તાજી હવાને બદલે પ્રદૂષિત હવા અને દુર્ગંધ નાકમાં જાય તો શરીર તંદુરસ્ત બનશે કે એને નુકસાન થશે એ સવાલ મનમાં ઉદ્ભવ્યા વગર રહેતો નથી. અમારા રોડ-નંબર આઠની આ જ હાલત છે.’